7.1. 89 De Europæiske Fællesskabers Tidende Nr. C 6/3 
II 
(Forberedende retsakter) 
KOMMISSIONEN 
Forslag til Rådets direktiv om batterier og akkumulatorer, der indeholder farlige stoffer 
KOM(88) 672 endelig udg. — SYN 170 
(Forelagt af Kommissionen den 9. december 1.988) 
(89/C 6/03) 
RÅDET FOR DE EUROPÆISKE FÆLLESSKABER HAR 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 100A, 
under henvisning til forslag fra Kommissionen, 
samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
De generelle bestemmelser, der gælder for bortskaffelse 
af affald, og som er fastsat i Rådets direktiv 
75/442/EØF ('), finder anvendelse på brugte batterier og 
akkumulatorer; 
en medlemsstat har meddelt Kommissionen, at den har 
til hensigt at vedtage bindende foranstaltninger for så 
vidt angår mærkning og bortskaffelse af batterier og 
akkumulatorer, der indeholder farlige stoffer, og andre 
medlemsstater overvejer noget lignende. Såfremt 
medlemsstaterne vedtager forskellige love eller admini­
strativt fastsatte bestemmelser, vil der kunne opstå 
hindringer for samhandelen i Fællesskabet og konkur­
renceforvridning, og dette vil derfor kunne få direkte 
virkninger for etableringen af det indre marked og dettes 
funktion; det er derfor nødvendigt, at der sker en tilnær­
melse af lovgivningerne på dette område; lingsprogrammer på miljøområdet (J), går bl.a. ud på at 
forebygge, mindske eller endog fjerne forurening og 
sørge for, at råstofressourcerne forvaltes tilfredsstillende; 
for at nå disse mål skal medlemsstaterne træffe foran­
staltninger, bl.a. vedrørende mærkning af batterier og 
akkumulatorer i henhold til de regler, der er fastsat i 
direktivet; ved fastsættelsen af disse regler er Kommis­
sionen gået ud fra et højt miljøbeskyttelsesniveau; 
i betragtning af den tekniske og videnskabelige udvikling 
skal der opnås et højt miljøbeskyttelsesniveau ved at 
forbyde markedsføring af batterier med over 0,30 vægt­
procent kviksølv; 
en stor del af de brugte batterier og akkumulatorer, der 
indeholder kviksølv, cadmium eller bly, bortkastes uden 
særlige sikkerhedsforanstaltninger og ender enten på 
offentlige affaldsdepoter eller i en forbrændingsanstalt; 
de tungmetaller, der udgør den væsentligste bestanddel 
af batterierne og akkumulatorerne, er giftige og derfor 
farlige; 
de brugte batterier og akkumulatorer kan bidrage til en 
besparelse af råstoffer, hvis de indsamles og genan­
vendes; 
medlemsstaterne skal meddele Kommissionen, hvilke 
foranstaltninger de påtænker at iværksætte, så denne kan 
undersøge dem og i givet fald anmode medlemsstaterne 
om at udsætte gennemførelsen af de pågældende foran­
staltninger; 
for at tage hensyn til disse forskellige aspekter ved 
problemet i forbindelse med batterier og akkumulatorer, 
bør der træffes egnede foranstaltninger til mindskelse af 
forureningsfaren — 
formålet med og principperne for Fællesskabets miljøpo­
litik, som fastsat i De Europæiske Fællesskabers hand-
(') EFT nr. L 194 af 25. 7. 1975, s. 47. O EFT nr. C 112 af 20. 12. 1973, s. 1. 
EFT nr. C 139 af 13. 6. 1977, s. 1. 
EFT nr. C 46 af 17. 2. 1983, s. 1. 
EFT nr. C 70 af 18. 3. 1987, s. 3. 
Nr. C 6/4 De Europæiske Fællesskabers Tidende 7. 1. 89 
UDSTEDT FØLGENDE DIREKTIV: 
Artikel 1 
Formålet med dette direktiv er at gennemføre en 
indbyrdes tilnærmelse af medlemsstaternes lovgivning om 
kontrolleret bortskaffelse af batterier og akkumulatorer, 
der indeholder de farlige stoffer, og som er anført i 
bilaget. 
Artikel 2 
I dette direktiv forstås ved: 
a) batteri eller akkumulator: en elektrisk energikilde, som 
dannes ved direkte omdannelse af kemisk energi, og 
som enten består af en eller flere primære celler (som 
ikke kan genoplades) eller sekundære celler (som kan 
genoplades), og som er anført i bilaget; 
b) brugt batteri og akkumulator: et batteri eller en akku­
mulator, som ikke kan genbruges, eller som er 
beregnet til at skulle bortskaffes; 
c) bortskaffelse: indsamling, sortering og transport af 
brugte batterier og akkumulatorer samt henlæggelse 
og deponering af disse på eller i jorden, samt de 
forarbejdningsprocesser, der er nødvendige, for at 
batterierne og akkumulatorerne kan genanvendes; 
d) genanvendelse: oparbejdning og genvinding af de 
sekundære råstoffer i brugte batterier og akkumula­
torer; 
e) pantsystem: et system, der indebærer, at køberen ved 
køb af batterier eller akkumulatorer betaler sælgeren 
et beløb, som tilbagebetales, når de brugte batterier 
og akkumulatorer leveres tilbage. 
. Artikel 3 
Medlemsstaterne forbyder markedsføring af 
alkali-mangan-batterier med over 0,30 vægtprocent kvik­
sølv fra 1. januar 1993. 
Artikel 4 
Medlemsstaterne træffer de nødvendige foranstaltninger 
til, at batterier og akkumulatorer mærkes med en angi­
velse af, om de skal bortskaffes særskilt, kan genan­
vendes eller kan bortskaffes med husholdningsaffaldet. 
Mærkningen skal både være anført på batterierne og 
akkumulatorerne og i givet fald på det apparat, hvori de 
er indbygget. 
Mærkningen skal være i overensstemmelse med symbol 
ISO 7000-1135 bestående af en lys firkant, indeholdende 
tre sortkantede pile. Der skal på hvert batteri og hver akkumulator være 
anført to symboler, ét på hver modsat side, for at de kan 
ses tydeligt. 
Hvert symbol skal dække 3 % af den samlede overflade, 
men højest 5 cm x 5 cm. Hvis batteriet imidlertid er så 
lille, at 3 % af den samlede overflade udgør mindre end 
0,5 cm x 0,5 cm, sættes der et symbol på 1 cm x 1 cm 
på emballagen i stedet for to symboler på .selve batteriet. 
Artikel 5 
Medlemsstaterne sørger for, at batterier og akkumula­
torer kun indbygges i apparater på den betingelse, at de 
let og uden brug af specialværktøj kan fjernes af forbru­
gerne. 
Artikel 6 
For desuden at beskytte miljøet mod de farer, batterier 
og akkumulatorer indebærer, tager medlemsstaternes 
foranstaltninger på det område, nærværende direktiv 
omfatter, sigte på følgende: 
— mindskelse af tungmetalindholdet i batterier og akku­
mulatorer 
— fremme af markedsføring af batterier og akkumula­
torer, der indeholder færre skadelige stoffer 
— nedbringelse af mængden af brugte batterier og 
akkumulatorer i det affald, som bortskaffes i anlæg 
til behandling af husholdningsaffald 
— fremme af forskning vedrørende nedbringelse af 
indholdet af skadelige stoffer i batterier og akkumu­
latorer samt mulighederne for genanvendelse 
— særskilt bortskaffelse af brugte batterier og akkumu­
latorer. 
Artikel 7 
Medlemsstaterne sørger for, at bortskaffelse, herunder 
eventuelt indførelse af et pantsystem, tilrettelægges effek­
tivt. 
Artikel 8 
Medlemsstaterne sørger for, at forbrugerne oplyses om: 
a) farerne ved ukontrolleret bortskaffelse af batterier og 
akkumulatorer 
b) mærkningen af batterier og akkumulatorer samt af de 
apparater, der har sådanne indbygget 
c) valgmulighederne mellem forskellige batteri- og 
akkumulatortyper 
7. 1. 89 De Europæiske Fællesskabers Tidende Nr. C 6/5 
d) udtagning af batterier og akkumulatorer indbygget i 
apparater 
e) grundene til eventuel pantopkrævning og størrelsen 
heraf. 
Artikel 9 
Til virkeliggørelse af de i artikel 6 fastsatte målsætninger 
udarbejder medlemsstaterne programmer for bortskaf­
felse og genanvendelse. 
Programmerne udarbejdes første gang for en periode på 
4 år, der begynder den 1. januar 1990. De indsendes til 
Kommissionen senest den 1. juli 1989. 
Programmerne kontrolleres og ajourføres regelmæssigt 
og mindst hvert fjerde år under hensyntagen til den 
tekniske udvikling og de ændrede økonomiske forhold. 
De ændrede programmer indsendes ligeledes i god tid til 
Kommissionen. 
Programmerne skal mindst omfatte foranstaltninger 
vedrørende: 
— fremme af behandlingsmetoder med henblik på 
udvidet genanvendelse 
— særskilt indsamling af brugte batterier og akkumula­
torer 
— særskilt bortskaffelse af brugte batterier og akkumu­
latorer. Artikel 10 
Som undtagelse fra artikel 11 i direktiv 75/442/EØF 
træffer medlemsstaterne foranstaltninger, der tilsigter, at 
omkostningerne ved bortskaffelse af batterier og akku­
mulatorer, med fradrag af indtægten fra en eventuel 
genanvendelse, afholdes af den person, der importerer 
batterier og akkumulatorer til Fællesskabet, eller af 
producenten. 
Artikel 11 
Medlemsstaterne kan ikke forhindre, forbyde eller 
begrænse markedsføring af batterier og akkumulatorer, 
som er omfattet af dette direktiv, med undtagelse af 
dem, der er omfattet af artikel 3. 
Artikel 12 
Kommissionen foretager tilpasningen til den tekniske 
udvikling af artikel 4 og af bilaget til dette direktiv i 
overensstemmelse med fremgangsmåden i artikel 12, litra 
c), i direktiv 75/442/EØF. 
Artikel 13 
1. Medlemsstaterne træffer de nødvendige foranstalt­
ninger for at efterkomme dette direktiv fra 1. juli 1989. 
De underretter straks Kommissionen herom. 
2. Medlemsstaterne meddeler Kommissionen teksten 
til de nationale retsforskrifter, som de udsteder på det 
område, der er omfattet af dette direktiv. Kommissionen 
underretter de øvrige medlemsstater herom. 
Artikel 14 
Dette direktiv er rettet til medlemsstaterne. 
BILAG 
Batterier og akkumulatorer 
Dette direktiv omfatter: 
1. alle batterier og akkumulatorer, som bringes i omsætning efter direktivets ikrafttræden, og som inde­
holder mere end 25 mg kviksølv pr. batteri- eller akkumulatorcelle undtagen alkali-mangan-batterier; 
2. alkali-mangan-batterier, som: 
— fra den 1. juli 1989 indeholder mere end 0,30 vægtprocent kviksølv 
— fra den 1. januar 1991 indeholder mere end 0,15 vægtprocent kviksølv 
— fra den 1. januar 1993 indeholder mere end 0,10 vægtprocent kviksølv; 
3. batterier og akkumulatorer, som fra den 1. juli 1989 indeholder mere end 0,025 vægtprocent cadmium; 
4. batterier og akkumulatorer, der indeholder mere end 0,4 % bly.